по време на проверките по SAFA, се анализират редовно и че ефективността на корективните действия на операторите се контролира непрекъснато. ФАВТ пое ангажимент да предприеме последващи действия по случаите, при които изискванията все още не са надлежно спазени, и да предостави на Комисията актуализирана информация за положението по тези случаи. Освен това ФАВТ предостави актуализирана информация за най-новите случаи на временно или постоянно отнемане на САО на въздушни превозвачи, които са обект на надзор.
 (95)
 Въз основа на наличната информация се стигна до заключението, че не е необходимо руският въздухоплавателен орган и сертифицираните в Руската федерация въздушни превозвачи да бъдат изслушани от Комитета по авиационна безопасност. Въпреки това бе постигнато съгласие, че редовните експертни срещи по безопасност между Комисията и руските власти — най-малко веднъж преди всяко заседание на Комитета за авиационна безопасност — трябва да продължат.
 (96)
 Поради това и в съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Руската федерация.
 (97)
 Чрез приоритетни наземни инспекции в съответствие с Регламент (ЕС) No 965/2012 държавите членки трябва да продължат да следят дали въздушните превозвачи от Руската федерация ефективно прилагат съответните стандарти за безопасност.
 (98)
 В случай че при тези инспекции бъде установен непосредствен риск за безопасността, произтичащ от неспазване на съответните стандарти за безопасност, Комисията може да бъде принудена да предприеме действия срещу въздушни превозвачи от Руската федерация в съответствие с Регламент (ЕО) No 2111/2005.
 Въздушни превозвачи от Судан
 (99)
 Органът за гражданско въздухоплаване на Судан (SCAA) поддържа редовни контакти с Комисията, по-специално по отношение на оценката на въздушните превозвачи, регистрирани в Судан. SCAA подобри дейностите си по надзора по отношение на редица въздушни превозвачи. Въпреки че SCAA потвърди готовността си да приеме посещение за оценка на място през октомври 2015 г., впоследствие е поискал посещението да бъде отложено за началото на 2016 г. с цел SCAA и въздушните превозвачи да имат повече време за прилагането на международните стандарти за безопасност.
 (100)
 Предстои провеждането на мисия на Съюза за оценка на безопасността с цел да се установи дали SCAA и сертифицираните в Судан въздушни превозвачи спазват международните стандарти за безопасност.
 (101)
 Поради това, и в съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, по отношение на въздушни превозвачи от Судан.
 Въздушни превозвачи от Тайван
 (102)
 Предвид двете произшествия с фатален край при въздушния превозвач TransAsia Airways (TNA) през последните 18 месеца, Комисията започна официални консултации с органа за гражданска авиация на Тайван (CAA) в съответствие с разпоредбите, определени в член 3, параграф 2 от Регламент (ЕО) No 473/2006 на Комисията. В този контекст CAA и въздушния превозвач TNA бяха поканени в Брюксел на 19 октомври 2015 г. на